ปรับหมากกลยุทธ์ ภาคบ่าย – บล.เอเซีย พลัส
บริษัทหลักทรัพย์ เอเซีย พลัส สรุปทิศทางและแนวโน้มตลาดบ่ายนี้
10 ก.ค. 2558

มองช่วงบ่ายน่าจะมีแรงซื้อไล่กลับ เก็งสถานการณ์กรีซวันอาทิตย์นี้ โดย SET มีโอกาสไปยืนเหนือ 1,484 จุด อย่างไรก็ตามพื้นที่ขึ้นยังมีจำกัดจากแรงกดดันของการปรับลดกำไรตลาด กลยุทธ์จึงควรเน้นเลือกหุ้นปลอดภัยโดยเฉพาะปันผลสูงและมี Story รองรับ ADVANC, INTUCH, BTS
มุมมองและการวิเคราะห์
– ตลาดหุ้นเอเซียในช่วงเช้าเริ่มทยอยกลับมายืนในแดนบวกเป็นส่วนใหญ่โดยเฉพาะตลาดหุ้นจีนและฮ่องกงที่ดีดตัวขึ้นแรงต่อเนื่องเป็นวันที่ 2 โดยล่าสุดปรับเพิ่มขึ้น 5.33% และ 2.08% เช่นเดียวกับหุ้นในกลุ่ม TlP ที่ทั้งตลาดหุ้นอินโดนิเซีย และไทยปรับเพิ่มขึ้นเฉลี่ย 0.5% มีเพียงตลาดหุ้นฟิลิปินส์ที่ติดลบ 0.22% และตลาดหุ้นญี่ปุ่นที่ลบ 0.38%
– ช่วงบ่ายมอง SET lndex มีโอกาสบวกต่อจนไปยืนเหนือ 1,484 จุดได้อีกครั้ง เนื่องจากช่วงเช้าตลาดน่าจะถูกแรงขายทำกำไรระยะสั้นกดดันไปเรียบร้อยแล้ว และน่าจะมีแรงซื้อคืนกลับมาอีกครั้ง โดยเฉพาะในช่วงท้ายคาดจะมีแรงเก็งกำไรความคืบหน้าด้านบวกของสถานการณ์กรีซ  โดยกลุ่มที่มีโอกาสที่จะมีการไล่กลับคือ กลุ่มสื่อสาร และกลุ่มธนาคารฯ
– การเคลื่อนไหวของ SET lndex ในช่วงต้นสัปดาห์หน้า คาดว่าจะได้แรงหนุนจากสถานการณ์กรีซที่จะผ่อนคลายมากๆ โดยมีความเป็นไปได้สูง ที่ประชุมผู้นำ EU ในวันอาทิตย์นี้ (12 ก.ค.) และกลุ่มเจ้าหนี้ TROlKA จะยอมรับแผนปฎิรูปเศรษฐกิจที่กรีซส่งทันก่อนถึงเส้นตายวานนี้ (รัฐสภากรีซจะทำการลงมติรับรองแผนปฎิรูป พร้อมออกเป็นกฎหมายในวันนี้) โดยแผนดังกล่าวประกอบไปด้วย การขึ้นขึ้นภาษีนิติบุคคลจาก 26% เป็น 28% ขึ้นภาษีมูลค่าเพิ่มสินค้าหรูหราจาก 10% เป็น 13% ขึ้นภาษีมูลค่าเพิ่มสินค้าแปรรูป ร้านอาหาร บริการขนส่ง และบริการสุขภาพบางอย่างของภาคเอกชนจาก 13% เป็น 23% ขึ้นภาษีมูลค่าเพิ่มโรงแรมจาก 6.5% เป็น 13% และลดรายจ่ายงบประมาณประเทศลง รวมมูลค่าทั้งหมดมากกว่า 1.2 หมื่นล้านยูโร (สูงกว่าแผนปฎิรูปเดิมของเจ้าหนี้ที่ 9 พันล้านยูโร ที่ ประชาชนกรีซลงประชามติ Vote No ไปเมื่อสุดสัปดาห์ก่อน) 
– อย่างไรก็ตาม การฟื้นตัวของ SET lndex น่าจะมีพื้นที่จำกัดมากๆ ดัชนียังมีแนวต้านอยู่ที่บริเวณ 1,490 – 1,510 จุด โดยมีปัจจัยถ่วงที่สำคัญที่สุดในตอนนี้คือ การปรับลดประมาณการกำไรตลาดปี 2558 ลง หลังจากที่แนวโน้มผลประกอบการผลประกอบการงวด 2Q58 แย่กว่าคาด เบื้องต้นจากการ Earning Preview กลุ่ม ธนาคารฯ และ พลังงานบางบริษัทอย่าง PTTEP พบว่ากำไรผิดไปจากที่คาดวเดิมมาก ทำให้ต้องมีการปรับลดประมาณกำไรสุทธิลง กลุ่มธนาคารฯ ปรับลงประมาณ 9% หรือ 1.9 หมื่นล้านบาท กลุ่มพลังงาน PTTEP ลง 32% และ PTT 7.2% เบื้องต้นกระทบกับประมาณกำไรตลาดที่ทำไว้เดิมราว 3-4%  แต่ยังไม่จบเพียงแค่นี้ โดยกลุ่มอุตสาหกรรมอื่นๆ ก็มีความเสี่ยงที่จะถูกปรับลดเช่นกัน และน่าจะทำให้กำไรตลาดหายมากขึ้นอีก ซึ่ง EPS ปี 2558 อาจจะต้องต่ากว่า 91.5 บาทต่อหุ้น โดยน่าจะมีความชัดเจนมากขึ้นหลังใกล้เสร็จสิ้นฤดูรายงานงบงวด 2Q58 
– ภายใต้แรงกดดันจากปัจจัยในประเทศดังกล่าว จึงควรเลือกกลยุทธ์การลงทุนเน้นหุ้นปันผลระหว่างกาลสูงๆ และมี Story หนุน เช่น กลุ่ม สื่อสาร ADVANC lNTUCH และขนส่ง BTS จากโอกาสในการเป้นผู้ชนะการประมูลลผู้บริหารจัดการเดินรถไฟฟ้าทั้งสายสีเขียวเหนือและใต้ นอกจากนั้นยังให้เลือกหุ้นที่คาดว่าจะได้ประโยชน์จากการเร่งรัดเบิกจ่ายงบลงทุน เพื่อกระตุ้นเศรษฐกิจของภาครัฐ โดยเฉพาะการลงทุนโครงสร้างพื้นฐานขนาดใหญ่ เช่น กลุ่มรับเหมาฯ CK 
กลยุทธ์การลงทุน Investment Tactic  :
– หุ้นเด่นเดือน ก.ค.58 เน้น High Dividend Yield ADVANC lNTUCH TVO และ BTS 
– หุ้นกลุ่มรับเหมาฯจากโอกาสในการประมูลโครงการขนาดใหญ่ของรัฐ CK  
– น่าสะสมกลุ่มธนาคารฯ มอง KBANK และ BBL เป็นตัวเด่น   
– Portfolio Update : ASK , ADVANC, BTS, CK, STPl, VNG  